Eron tinch atom sohasidagi tadqiqotlarni faollashtiradi — Raisiy

Eron prezidenti Ibrohim Raisiy mamlakat tinch atom sohasidagi tadqiqotlarni faollashtirishini ma'lum qildi. Bu haqda “Anadolu” xabar berdi.
Ma'lum qilinishicha, Raisiy Eron Atom energiyasi tashkiloti tomonidan “Milliy yadro texnologiyalari kuni” munosabati bilan tashkil etilgan ko'rgazmada ishtirok etgan. Eron atom energiyasi tashkiloti raisi Muhammad Islomiy hamda prezidentning fan va texnologiyalar bo'yicha vitse-prezidenti Sorena Sattoriy davlat rahbariga yadro sohasidagi yutuqlar haqida ma'lumot bergan.
Raisii o'z nutqida Eron yadroviy tadqiqotlar sohasida sezilarli yutuqlarga erishganini ma'lum qilgan. “Olimlar tomonidan atom energiyasidan tinch maqsadlarda foydalanish bo'yicha tadqiqotlar jadallashgan va hukumat bu jarayonni qo'llab-quvvatlaydi”, — degan davlat rahbari.
Eron atom energiyasi tashkiloti, o'z navbatida, xuziston viloyatining Darxovin shahridagi atom elektr stantsiyasida 360 ming megavatt elektr energiyasi ishlab chiqarish loyihasi boshlanganini e'lon qilgan.
Avvalroq Eron tashqi ishlar vaziri Husayn Amir-Abdullaxon AQSh Tramp davrida Islom Respublikasiga nisbatan joriy qilingan sanktsiyalarni bekor qilmasa, 2015 yilgi yadroviy kelishuvga qaytishning “imkoni yo'q”ligini aytgandi.